alexandrainst/scandi-wiki huggingface dataset:
Alessandro Pittin

Alessandro Pittin (født 11. februar 1990 i Tolmezzo) er en italiensk kombinertløper som går for klubben Ski club Alto Moro Paluzza. Han ble junior-verdensmester i 2008. Han ble nummer seks i normalrennet i kombinert under VM i 2009 i Liberec. Han vant sin første etappeseier i Chaux-Neuve 13. januar 2012. Han tok dessuten sin andre etappeseier dagen etter, der han spurtslo franskmannen Jason Lamy Chappius.

Under Vinter-OL 2022 i Beijing, ble han nummer 32 i normalbakke/10 km.

Sammenlagtplasseringer i verdenscupen

Referanser

Eksterne lenker 
 

Fødsler i 1990
Personer fra Tolmezzo
Italienske kombinertløpere
Olympiske bronsemedaljevinnere for Italia
Olympiske bronsemedaljevinnere i kombinert
Juniorverdensmestere i kombinert
Deltakere for Italia under Vinter-OL 2006
Kombinertløpere under Vinter-OL 2006
Deltakere under Ski-VM 2009
Medaljevinnere under Vinter-OL 2010
Deltakere for Italia under Vinter-OL 2010
Kombinertløpere under Vinter-OL 2010
Deltakere under Ski-VM 2011
Deltakere under Ski-VM 2013
Deltakere for Italia under Vinter-OL 2014
Kombinertløpere under Vinter-OL 2014
Deltakere for Italia under Vinter-OL 2018
Kombinertløpere under Vinter-OL 2018
Deltakere under Ski-VM 2015
Deltakere under Ski-VM 2017
Deltakere under Ski-VM 2019
Deltakere under Ski-VM 2021
Deltakere for Italia under Vinter-OL 2022
Kombinertløpere under Vinter-OL 2022
Hov

Hov eller HOV har flere betydninger:

 Hov (biologi), nederste del av tærne hos enkelte dyr
 Hov (kultplass), gammel hedensk kultplass

Steder
 Hov i Søndre Land, Oppland
 Hov, landsby på Suðuroy, den sørligste av Færøyene
 Hov, tidligere kultplass og storgård på Ringerike kommune, nå kommunalt bofellesskapet, omsorgsboliger og interkommunalt krisesenter
 Hov i Viksdalen i Gaular i Sogn og Fjordane
 Hov i Ålen i Holtålen i Sør-Trøndelag

Slektsnavn
 Hov, Jo, jurist
 Hov, Jon Østeng, naturfotograf
 Hov, Øystein, atmosfæreforsker

Trebokstavsforkortelse
 Ørsta/Volda lufthamn, Hovden (IATA-kode: HOV)

Se også
 Hovet, pekerside
 Hovdyr (Ungulata), en gruppe pattedyr
 Hovsenga naturreservat i Ringerike kommune
 Hestehov, hoven på en hest
 Håv, ofte feilstavet «hov», redskap for å fange fisk
Grenseland

Grenseland (fullt navn: Grenseland – forum for asylsøkere og flyktninger) var en frivillig organisasjon som ble lansert 11. oktober 2008. Organisasjonen hadde som formål å arbeide for asylsøkeres og flyktningers rettigheter og interesser i Norge, spesielt ved å tilrettelegge for at disse gruppene får muligheten til å delta i den offentlige debatten om norsk asyl- og innvandringspolitikk.

Ledelse 
Styreleder fra 2008 var Rune Berglund Steen, som i 2013 ble leder for Antirasistisk Senter. Organisasjonen hadde et fagråd som ble ledet av Guro Fjellanger (1964–2019).

Medlemsorganisasjoner 
Grenseland var et samarbeidsforum for Den afghanske flyktningkomité, Etiopiske asylsøkeres forening, Den irakisk-kurdiske asylsøker- og flyktningorganisasjonen (IKAF), Det iranske flyktningrådet og Skeiv verden.

Referanser

Eksterne lenker 
 Grenselands nettsted

Norske humanitære organisasjoner
Innvandring til Norge
Antirasisme
Etableringer i 2008
Saǥai Muittalægje

Saǥai Muittalægje var en samisk avis som kom ut i årene 1904–1911. Avisen ble grunnlagt av Anders Larsen. Larsen brukte avisen bl.a. til å støtte Isak Saba som stortingsrepresentant fra 1906.

Saǥai Muittalægje i digital form 
Saǥai Muittalægje er digitalisert av og tilgjengeleg hos det finske Nationalbiblioteket:

Saǥai Muittalægje i digital form

Referanser 

Samiske aviser
Nedlagte samiske aviser
Aviser etablert i 1904
Aviser nedlagt i 1911
1904 i Norge
1911 i Norge
Sapir-prisen

Sapir-prisen er en årlig israelsk pris som blir utdelt for litteratur. Prisen blir utdelt av Mifal Hapayis (Israels statslotteri), og er en del av organisasjonens kulturelle initiativer. Prisen er navngitt etter Pinchas Sapir, tidligere israelsk finansminister, og ble først utdelt i 2000. Vinnerne av litteraturprisen blir hvert år publisert under Den hebraiske bokuka.

Eksterne lenker 
 Sapir-prisen omtalt ved Alona Frankels (vinner 2005) hjemmeside 

Israelsk litteratur
Litteraturpriser
Utmerkelser etablert i 2000
2000-årene i Israel
Vaxholms fästning

Vaxholms fästning, eller Vaxholms kastell, er en festning i Stockholms skjærgård. Festningen ligger på en holme ved stedet Vaxholm. De første festningsverkene på holmen ble bygget på 1500-tallet og i 1719 avverget festningen et russisk angrep mot Stockholm. Etter finskekrigen og tapet av Åland ble festningen betydelig utvidet og fikk dagens form.

Med artilleriets utvikling ble festningen umoderne og ble nedlagt mot slutten av 1800-tallet. Den er idag et museum over svensk kystforsvar gjennom 500 år.

Festningen ble på 1700- og 1800-tallet anvendt som fengsel. Blant de innsatte var «stortyven» Jacob Guntlack, avisutgiveren Magnus Jacob Crusenstolpe og generalen Georg Carl von Döbeln. Som kuriosa kan nevnes at Pippi Langstrømpes pappa også har sittet der, i filmen Pippi Långstrump på de sju haven der festningen fikk tjene som sjørøverfort.

Eksterne lenker 
 

Festninger i Sverige
Vaxholm
Stockholms skjærgård
Muittalægje

Muittalægje (Muittalægje čuvgetusa haliduvvidi sami gaskast) var en samisk avis som kom ut i årene 1873–1875. Dette var den første samiske avisen som ble utgitt i Norge. 

Avisen ble utgitt som en månedsavis av Christian Andreassen (1828–1879), som lærte seg samisk, og oversatte salmer og andre tekster til samisk. Han ga ut avisen i samarbeid med læreren Johan Eriksen Soffa og fiskeren Samuel Samuelsen. Disse tre var med i foreningen «Vieljažiid Searvi» (Broderlaget). Andreassen var avisens redaktør, sammen med Peder Larsen Ucce, som året før hadde søkt amtstinget om støtte til å utgi en avis blant samene, noe han fikk avslag på. Avisen ble trykket hos F. Kjeldseths boktrykkeri i Vadsø, samme trykkeri som Finmarkens Amtstidende ble trykket. 

Dårlig opplag og dårlig økonomi gjorde at avisen ble nedlagt etter bare to år.

Referanser

Samiske aviser
Nedlagte samiske aviser
Nedlagte norske aviser
Aviser etablert i 1873
Aviser nedlagt i 1875
Mareano

Mareano kartlegger dybde, bunnforhold, biologisk mangfold, naturtyper og forurensning i sedimentene i norske kyst- og havområder. Kartverket, Norges geologiske undersøkelse og Havforskningsinstituttet utgjør utøvende gruppe i Mareano, og gjennomfører den daglige driften. Det overordnete ansvaret ligger hos programgruppen, som ledes av Miljødirektoratet. Mareano-programmet startet i 2005. Det skal øke kunnskapen om havbunnen, og bidra til en kunnskapsbasert og bærekraftig forvaltning og næringsutvikling.

Fram mot oppdateringer av forvaltningsplanene for norske havområder skal Mareano levere:

 Informasjon om bunntyper, naturtyper og geologiske forhold
 Informasjon om fordeling av bunnfauna, dyresamfunn og biologisk mangfold og produksjon
 Miljøstatus for sedimentene
 Detaljerte dybdekart
 Database og karttjeneste med systematisert informasjon om norske kyst- og havområder
 Kunnskapen fra Mareano-programmet rapporteres gjennom fellesrapporten fra Faglig forum, Overvåkningsgruppen og Risikogruppen, og gjennom stedfestet informasjon med tekst og illustrasjoner på www.mareano.no og www.geonorge.no

Eksterne lenker
 Mareano – offisiell hjemmeside
 Kartverket - offisiell hjemmeside

Norsk forskning
Kartografiske organisasjoner
Julenatt i Blåfjell

Julenatt i Blåfjell er en norsk julefilm fra 2009 regissert av Katarina Launing & Roar Uthaug.

Filmen er en oppfølger til TV-seriene Jul i Blåfjell og Jul på Månetoppen, men handlingen finner sted 100 år før disse og forteller om det første og dramatiske møtet mellom rødnisser og blånisser, samt jakten på det magiske blåsølvet. Den ble etterfulgt av Blåfjell 2: Jakten på det magiske horn (2011).

Den ble sett av nesten 370 000 da den gikk på kino i Norge. Under Kanonprisen 2009 vant Karl Júlíusson prisen for beste produksjonsdesign for filmen. Filmen ble også nominert til Amandaprisen 2010 i klassene beste barnefilm og beste visuelle effekter.

Handling 
Prinsesse Fjellrose fra «Blåfjell» har aldri vært utenfor det trygge fjellet, før faren hennes blir syk og døde

Bare mennesker nede i dalen kan redde faren hennes nå. Fjellrose må derfor reise ut på en farlig reise, noe som setter deres eget samfunn i fare - til tross for hennes gode intensjoner.

Rollebesetning 
 Simen Bakken... Erke
 Sigve Bøe... Rimspå
 Nikoline Ursin Erichsen... Tufsa
 Johan Tinus Lindgren... Dreng
 Lillian Lydersen... Blåværskona
 Jan Gunnar Røise... Halvor
 Finn Schau... Fjellkonge
 Ane Viola Semb... Fjellrose
 Martin Slaatto... Vom
 Knut Walle... Nissefar
 Johanna Mørck.....Solveig
 Kyrre Hellum......Bjørnar

Referanser

Eksterne lenker 
 
 

Norske filmer fra 2000-årene
Filmer fra 2009
Norske  familiefilmer
Norske eventyrfilmer
Filmer basert på TV-serier
Norskspråklige filmer
Amandaprisen 2010
Filmer med vinnere av Kanonprisen‎
Norske barnefilmer
Norske julefilmer
Pepperstad Skog

Pepperstad skog  er et boligområde i Vestby kommune i Akershus, mellom Vestby jernbanestasjon og Hvitsten.

Området ble vesentlig utbygd på andre halvdel av 1970-tallet. Bebyggelsen består av blandet og variert småhusbebyggelse, foruten skoler, idrettsanlegg, skateboardbane og annen infrastruktur. Mellom Pepperstad og Vestby går Fv2 (Erikstadveien). Det interne veinettet på Pepperstad er i vesentlig grad oppkalt etter figurer fra Sigrid Undsets og Johan Herman Wessels romaner. Det er egen bussforbindelse mellom Vestby jernbanestasjon og Pepperstad. En betydelig andel av beboerne på Pepperstad er pendlere. I nærområdet finnes forøvrig gårdstun, ridemuligheter og turterreng. Nærmeste badestrender er i Hvitsten og Emmerstadbukta. 

Pepperstad skog ble av Statistisk sentralbyrå regnet som tettsted i 2014 og 2015, og har siden inngått som en del av tettstedet Vestby.

Av severdigheter kan nevnes Wesselstua, Johan Herman Wessels fødested, samt den nærliggende Brattåsen med panoramautsikt over Oslofjorden.

Referanser 

Bosetninger i Vestby
Tidligere tettsteder i Viken
Bildøyhallen

Bildøyhallen ble bygget i 1985, og åpnet i 1986. Ligger på Bildøy i Øygarden kommune, i Vestland fylke. Består av en håndballbane med tribuneanlegg til tre hundre mennesker, ett klasserom og garderobeanlegg med seks garderober.
Hallen har gjennomgått rehabiliteringer i senere år.

Idrettshaller i Norge
Idrettsanlegg i Vestland
Byggverk i Øygarden
Byggverk fullført i 1986
Etableringer i 1986
Sport i Øygarden
Lonely Planet

Lonely Planet Publications (vanligvis benevnt Lonely Planet eller LP) er et forlag som gir ut reisehåndbøker om land og byer i hele verden. Deres reisehåndbøker brukes mye av backpackere. Til og med 2004, hadde forlaget publisert rundt 650 titler om 118 land med et årlig salg på ca. 6 millioner guidebøker. Lonely Planet har sitt hovedkontor i forstaden Footscray i Melbourne, Australia.

Eksterne lenker
 
 "The Parachute Artist" – profil av Lonely Planet og the Wheelers fra The New Yorker magazine (april 2005)
 King of the Planet, Tony Wheelers intervju med Venkatesan Vembu, Daily News & Analysis
 Wheelers' kommentar på salget til BBC Worldwide
 Radiointervju med Tony Wheeler av Rick Steves

Australske forlag
Reiseliv
Melbourne
Pulstekst

Pulstekst er en tekst som ved hjelp av særlige virkemidler optimaliserer et budskap og gjør budskapet pulserende i et system, spesielt brukt om tekstoptimalisering og tekst som funksjon i søkemotoroptimalisering på Internett, hvor overskrift, brødtekst og ordbruk på tag (sidemerking) tilsammen utgjør pulstekst.

Søkemotorer
Dataterminologi
Tekstredigering
Webdesign
Amy Mathews

Amy Mathews (født 29. mars 1980) er en australsk skuespiller. 

Mathews er oppvokst i Sydney. Hun studerte ved Universitetet i Arts i Philadelphia, Pennsylvania, USA. Hun fullførte deretter et to-årig skuespillerutdannelse i Surrey Hills, Sydney. 

I 2006 ble hun med i Home and Away som Rachel Armstrong, en psykiater. Mathews mottok en Logie Award for Most Popular New Female Talent i 2007. Hun har kontrakt med Home and Away til 2010.

Eksterne lenker 
 

Australske skuespillere
Fødsler i 1980
Snarveien

Snarveien er en norsk skrekkfilm som hadde premiere 31. juli 2009. Den ble regissert av Severin Eskeland og var hans langfilmdebut. Han skrev også manuset.
Filmen utspiller seg i Finnskogen hvor et kjærestepar skal smugle sprit til vennens bryllup. Da de møter på noe som tilsynelatende er veiarbeid blir de informert om at de kan ta en omvei som er raskere enn å vente.  
Kjæresteparet kjører intetanende lenger inn i den mørke skogen. 
Det som skulle være en rask måte å komme seg hjem, blir fort en kamp på liv og død. De har ufrivillig fått hovedrollene i en grotesk film som streames på nettet. 

Hardrockbandet Von Raven laget sangen «The Moment You Die» til filmen.

Skuespillere 
 Marte Germaine Christensen
 Sondre Krogtoft Larsen
 Jens Hultén
 Jeppe Beck Laursen
 Johan Hedenberg
 Malin King
 Mikkel Gaup

Eksterne lenker 
 
 
 Teaser

Norske filmer fra 2000-årene
Norske skrekkfilmer
Kjetil Aamann

Kjetil Aamann (født 1965 i Tønsberg) er en norsk musiker og dirigent. Han var 1994 til 2012 nasjonal musikkfaglig konsulent i Ung i Kor, og siden 2012 i Norsk sangerforum. Han har et omfattende engasjement i internasjonalt, særlig europeisk, musikkliv. Fra 2000 til 2009 var han styremedlem i European Choral Association -Europa Cantat. Han har vært gjestelærer ved konservatoriet i Tasjkent og ved Moskva statsuniversitet for kultur og kunst. Fra 2013-2014 var han leder av Foreningen Norske Kordirigenter - FONOKO.

Norske musikere
Norske dirigenter
Tingvoll museum

Tingvoll Museum ligger i Tingvollvågen i Tingvoll kommune. Museet ble etablert i 1954 på gårdsbruket Lia (Tingvollia). Bruket ble lagt ned dette året, og siste  eier og gårdbruker var Anton Tingvolli sammen med søstrene Dordi og Maret. 

Stua fra 1854, stabburet, fjøset/låven (1898) og kornløa står her fortsatt. Det har kommet til flere bygninger etter at museet ble etablert: Smia, strandsittarstua, kverna, oppgangssaga og skolebygningen Bugges Minde. Bugges Minde ble flyttet hit fra Tingvollvågen da kommunen bygde ny barne- og ungdomsskole først på 1970-tallet. Huset ble brukt til skole fra 1845 til 1903, kommunestyresal fram til 1947 og som lærerbolig fram til 1960. I førsteetasjen er det i dag innredet klasserom og lærerbolig, ovenpå ligger kommunestyresalen og en butikk/landhandel. 

Deler av slåttemarka rundt museet blir slått med ljå. Her er det et rikt utvalg av uvanlige planter og sopp som er karakteristisk for ugjødsla slåttemark. 

Museet blir nå drevet som «levende museum» og med særlig vekt på formidling til barn og unge. Låven/fjøsen er ombygd innvendig til møte-/selskapslokaler og kontorer. 

Tingvoll Museumslag står som eier av bygninger, samlinger og 200 dekar kulturlandskap. Driften med 1,5 årsverk er underlagt stiftelsen Nordmøre museum med administrasjon i Kristiansund.

Eksterne lenker 
 Nordmøre museum om Tingvoll museum

Museer i Møre og Romsdal
Byggverk i Tingvoll
Museer etablert i 1954
MMO-spill

MMO-spill (fra engelsk: Massive(ly) Multiplayer Online Games), ofte omtalt som MMO eller MMOG, er en betegnelse på et flerspiller videospill som kan brukes av en mindre eller større gruppe spillere samtidig og som er sammenkoblet ved hjelp av en internettforbindelse.

MMO-spill kan deles videre inn i sjangere, blant annet:
MMORPG (rollespill)
MMORTS (sanntidsstrategispill)
MMOFPS (førstepersonsskytespill)

Referanser 

Videospillsjangere
Moderne slaveri (dokumentarfilm)

Moderne slaveri er en norsk dokumentarfilm fra 2009, om menneskehandel som foregår i dag.

Den ble regissert av Thomas Robsahm, og handler om mennesker som lever under ekstremt restriktive forhold, og er tatt opp blant annet i Uganda, India, Moldova, Kambodsja og Frankrike.

Filmen fikk Amandaprisen for beste dokumentarfilm i 2009.

Referanser

Eksterne lenker 
 

Norske dokumentarfilmer fra 2000-årene
Filmer fra 2009
Norske dokumentarfilmer
Amanda for beste norske dokumentarfilm
Norskspråklige filmer
Amandaprisen 2009
Tommy Morrison

Tommy Morrison (født 2. januar 1969, død 1. september 2013) var en amerikansk tungvektsbokser og skuespiller. I 1993 ble han verdensmester i bokseforbundet WBO. Han er grannevø av skuespilleren John Wayne. Han hadde rollen som Tommy Gunn i spillefilmen Rocky V.

Etter en amatørkarriere med 49 av 50 seire deltok han i kvalifisering for Sommer-OL i 1988. Her tapte han imidlertid en splittet avgjørelse på poeng mot Ray Mercer.

Morrison ble profesjonell i 1988 og var spesielt kjent for sin venstre hook.

Morrison var ubeseiret da han møtte Ray Mercer for WBO-tittelen i 1991. Etter å ha dominert kampen ble han brutale slått knockout i 5. runde og gikk på sitt første nederlag. I 1993 fikk han imidlertid sjansen igjen, og bokset mot George Foreman for den ledige WBO-tittelen. Kampen gikk full tid, 12, runder og Morrison  ble verdensmester på poeng. Etter seieren var en kamp mot Lennox Lewis forestående, men på grunn av et tap mot Michael Bentt ble den ikke arrangert. I 1995 ble det likevel kamp mot Lewis, men dette var ingen tittelkamp, da Lewis hadde mistet tittelen sin året før. Morrison lå klart under, og dommeren stoppet kampen i 6. runde. Året etter fikk imidlertid møte Razor Ruddock, som slo Morrison i canvasen i første runde og dominerte. I 6. runde traff imidlertid Morrison med en venstre og sendte  Ruddock ned til telling. Ruddock var tyedlig ustø, og kampen ble stoppet.

Samme år testet han positivt på HIV. Bokseselisensen ble inndratt, og karrieren syntes over. Testen vakte stor oppsikt, men Morrison nektet likevel for at han kunne være smittet. Han har over mange år avlagt nye tester og alle har vært negative, men boksekommisjonen har likevel nektet ham ny lisens. Noen få kamper har det likevel blitt i utlandet, men bare sporadisk og mot middelmådige motstandere.

1. september i 2013 døde Morrison på et sykehus i Omaha Nebraska. Dødsårsaken er ikke offentliggjort. Han ble 44 år.

Referanser

Eksterne lenker 
 
 

Boksere fra USA
Skuespillere fra USA
Tungvektsboksere
Yes (album)

YES er debutalbumet til det engelske progressiv rock-bandet Yes, utgitt i 1969. Albumet er ansett som en av de første utgivelsene innen progressiv-sjangeren. Selv om albumet ble godt mottatt av musikk-kritikere, for eksempel ga Lester Bangs en positiv anmeldelse i musikkmagasinet Rolling Stone, var det en salgsmessig skuffelse. Dette kan skyldes liten erfaring fra både bandets og produsentens side, dessuten hadde Led Zeppelin gitt ut sitt debutalbum kort tid i forveien. 

På albumet medvirker Yes' originalbesetning, vokalist Jon Anderson, bassist Chris Squire, gitarist Peter Banks, keyboardist Tony Kaye og trommeslager Bill Bruford. Musikken kan betegnes som jazz-inspirert popmusikk, men er helt klart en forløper til progressiv rock.

To av låtene er coverversjoner, «I See You» som først ble innspilt av The Byrds, og The Beatles-låten «Every Little Thing». Dessuten er to av låtene, «Beyond and Before» og «Sweetness» skrevet sammen med Clive Bailey, en tidligere band-kollega fra bandet Mabel Greer's Toyshop.

Sporliste
 «Beyond and Before» (Chris Squire/Clive Bailey) – 4:58
 «I See You» (Jim McGuinn/David Crosby) – 6:54
 «Yesterday and Today» (Jon Anderson) – 2:53
 «Looking Around» (Jon Anderson/Chris Squire) – 4:05
 «Harold Land» (Jon Anderson/Chris Squire/Bill Bruford) – 5:45
 «Every Little Thing» (Lennon/McCartney) – 5:46
 «Sweetness» (Jon Anderson/Chris Squire/Clive Bailey) – 4:35
 «Survival» (Jon Anderson) – 6:23

Bonusspor på ny-utgivelse fra 2003
 «Everydays» (singelversjon) (Stephen Stills) – 6:23
 «Dear Father» (alternativ versjon nr. 2) (Jon Anderson/Chris Squire) – 5:51
 «Something's Coming» (Leonard Bernstein/Stephen Sondheim) – 7:09
 «Everydays» (alternativ versjon) (Stephen Stills) – 5:18
 «Dear Father» (alternativ versjon nr. 1) (Jon Anderson/Chris Squire) – 5:31
 «Something's Coming» (alternativ versjon) (Leonard Bernstein/Stephen Sondheim)  – 8:02

Personell 
 Jon Anderson (stavet «John Anderson» på originalutgivelsen): vokal
 Chris Squire: bass og vokal
 Peter Banks: gitar og vokal
 Tony Kaye: keyboard og Hammondorgel
 Bill Bruford: trommer

Ny-utgivelser 
1989 – Atlantic – CD
1994 – Atlantic – CD (Remaster)
2003 – CD (Remaster med bonusspor)

Eksterne lenker   
 

Yes-album
Debutalbum fra 1969
Progressiv rock-album
Norges Dykkeforbund

Norges Dykkeforbund (NDF) ble stiftet 24. april 1957. NDF er et av 54 særforbund i Norges idrettsforbund og olympiske og paralympiske komité og internasjonalt tilknyttet Confédération Mondiale des Activités Subaquatiques. NDF skal legge til rette for både bredde- og toppidrett innenfor alle former for sportsdykking. Dykkeforbundet består av 160 medlemsklubber med ca. 7.500 medlemmer.

NDF organiserer konkurranseidrettene undervannsjakt, undervannsrugby og undervannsfotografering. I tillegg driver forbundet med aktiviteter som fridykking, apparatdykking, kurs innenfor forskjellige emner og andre relaterte kurs. Alle aktivitetene bedrives hovedsakelig gjennom utvalgene marinarkeologi (MA), marinbiologi (MB), undervannsfoto (UVF), undervannsjakt (UVJ), undervannsrugby (UVR) og utdanning (TK - teknisk komite).

Eksterne lenker 
 Norges Dykkeforbund – Nettsider

Dykkeforbund
Dykking
Organisasjoner etablert i 1957
1957 i Norge
Time and a Word

Time and a Word er det andre albumet til progressiv rock-bandet Yes, utgitt sommeren 1970 i Europa, og i november samme år i USA. Dette er det siste albumet der samtlige original-medlemmene i bandet medvirker. Gitaristen Peter Banks forlot bandet kort tid før albumet ble utgitt. 

Albumet kom på 45.-plass på UK Albums Chart i Storbritannia.

Bakgrunn

Etter ønske fra Jon Anderson og Chris Squire ble det benyttet et symfonisk orkester for å gi lydbildet ekstra fylde. Dette var Peter Banks sterkt i mot, og dette var en av grunnene til at han forlot bandet. Dessuten hadde Anderson oppdaget Steve Howe som da spilte i bandet Tomorrow, og ville ha han med i Yes. På grunn av denne utskiftningen i bandet, var Steve Howe avbildet på USA-versjonen av albumet til tross for at det er Banks som spiller. 

Da albumet ble utgitt, var responsen ikke særlig god fra hverken kritikere eller platekjøpere, og bandet fikk «kniven på strupen» av plateselskapet. I ettertid blir albumet ansett som et solid verk fra bandet, og som et viktig steg mot den musikkstilen bandet skulle bli mest kjent for på 1970-tallet.

Som på det forrige albumet, Yes, har bandet spilt inn to coverlåter. På dette albumet finnes låtene «No Opportunity Necessary, No Experience Needed» av Richie Havens og «Everydays» av Stephen Stills. To av låtene er skrevet av Anderson sammen med en tidligere band-kollega fra bandet The Warriors, David Foster. Dette er låtene «Sweet Dreams» og tittellåten «Time and a Word».

Sporliste
 «No Opportunity Necessary, No Experience Needed» (Richie Havens) – 4:48
 «Then» (Jon Anderson) – 5:46
 «Everydays» (Stephen Stills) – 6:08
 «Sweet Dreams» (Anderson, David Foster) – 3:50
 «The Prophet» (Anderson, Chris Squire) – 6:34
 «Clear Days» (Anderson) – 2:06
 «Astral Traveller» (Anderson) – 5:53
 «Time and a Word» (Anderson, Foster) – 4:32

Bonusspor på ny-utgivelse fra 2003
 «Dear Father» (Anderson, Squire) – 4:14
 «No Opportunity Necessary, No Experience Needed» (originalmiks) (Havens) – 4:46
 «Sweet Dreams» (originalmiks) (Anderson, Foster) – 4:20
 «The Prophet» (singelversjon) (Anderson, Squire) – 6:33

Sporene 9–11 ble første gang utgitt på en vesttysk utgivelse av Time and a Word.

Personell 
 Jon Anderson (stavet «John Anderson» på originalutgivelsen): vokal, perkusjon
 Chris Squire: bass, vokal
 Peter Banks: elektrisk og akustisk gitar, vokal
 Tony Kaye: piano, Hammondorgel
 Bill Bruford: trommer, perkusjon
 David Foster: akustisk gitar på spor 8 – «Time and a Word»

Ny-utgivelser 
1989 – Atlantic – CD
1994 – Atlantic – CD (Remaster)
2003 – Rhino – CD (Remaster med bonusspor)

Referanser

Kilder 
 Time and a Word CD, notater på innercover av Mike Tiano, 2003
 Allmusic.com

Eksterne lenker   
 

Yes-album
Musikkalbum fra 1970
Progressiv rock-album